"Καθένας νομιμοποιείται να το κάνει , αλλά θα πρέπει να υπολογίσει πώς το κάνει και τι αποτέλεσμα θα φέρει αυτό για τον εαυτό του”, δήλωσε ο οικονομολόγος και στέλεχος του ΣΥΡΙΖΑ, Θόδωρος Παρασκευόπουλος, στον ΑΘΗΝΑ 9.84 απαντώντας σε ερώτημα για το αν οι ελεύθεροι επαγγελματίες δικαιούνται να πουν ότι δεν πληρώνουν τις αυξημένες εισφορές, επειδή θεωρούν άδικο τον νέο νόμο.

Ο κ. Παρασκευόπουλος πρόσθεσε ότι "το δεν πληρώνω ως κίνημα είναι κάτι που έχει υπάρξει με προοδευτική ή και με αντιδραστική χροιά” και κατέληξε: "δεν νομίζω ότι είναι σωστό να πούμε ότι οι πολίτες γενικά δεν έχουν δικαίωμα να αρνούνται τη πληρωμή φόρου”.

Επ αυτού μάλιστα πρόσθεσε πως: "Κατά τη γνώμη μου και σήμερα θα μπορούσαν οι πολίτες ,να κάνουν αρνήσεις πληρωμών και εγώ δεν θα τους επέκρινα".

Αναλυτικά, είπε :

Για το κυβερνητικό non paper σε συνέχεια δημοσιεύματος του Γκάρντιαν.

" Δεν νομίζω ότι τα πράγματα στην υγεία είναι χειρότερα από ποτέ. Τα πράγματα δεν είναι καλά, αλλά υπάρχουν βελτιώσεις. Στον τομέα του προσωπικού, των ΜΕΘ γίνεται προσπάθεια. Δεν κερδίσαμε όσα κρεβάτια χάσαμε, αλλά γίνεται μια προσπάθεια να τα κερδίσουμε. Είναι σαν να μιλάμε για την ανεργία. Φυσικά δεν μπορεί να πεί κανείς ότι η κυβέρνηση καταπολέμησε την ανεργία, δεν την καταπολέμησε . Ωστόσο από το 25% καταλήξαμε στο 22%. Αυτό δεν σημαίνει ότι δεν έχουμε ανεργία, έχουμε και υψηλή, έτσι και στα νοσοκομεία. Δεν σημαίνει ότι δεν υπάρχουν ελλείψεις στα νοσοκομεία, αλλά λιγότερες".

Για την κατάργηση του 5ευρου στα νοσοκομεία

"Δεν ήταν λάθος η κατάργησή του. Με την τωρινή κατάσταση, η επιβάρυνση υπάρχει, αλλά επιμερίζεται. Οι παροχές υγείας, που είχαν υποστεί καταστροφή επί εποχής 5ευρου, τώρα βελτιώνονται σταδιακά. Χρειάζεται πολύς χρόνος για να βελτιωθεί το σύστημα υγείας, διότι υπέστη καταστροφή. Οπως και το σύστημα στην παιδεία, που και αυτό υπέστη καταστροφή και βελτιώνεται σταδιακά. Λέτε ότι η κυβέρνηση δεν κατάφερε μέσα σε δύο χρόνια να ξαναχτίσει κάτι που ισοπεδώθηκε".

Για τα κινήματα "Δεν Πληρώνω"

"Τα κινήματα ΔΕΝ ΠΛΗΡΩΝΩ δεν είναι κατάληψη. Κατά τη γνώμη μου και σήμερα θα μπορούσαν οι πολίτες ,να κάνουν αρνήσεις πληρωμών και εγώ δεν θα τους επέκρινα . Θυμάστε ότι τότε είχε δοθεί με νόμο σε παραχωρησιούχους το δικαίωμα να ζητάνε διόδια για δρόμους που δεν έχουν κάνει . Δεν είναι θέμα ποινικό, όπως λέτε, είναι νόμος που ψηφίστηκε από τη Βουλή. Δεν είναι αυτοδικία η άρνηση του πολίτη να υπακούσει σε άδικους νόμους, είναι δικαίωμά του ".

Για ένταξη της χώρας στο QE

"Θα είναι σοβαρό το πρόβλημα αν δεν το πετύχουμε. Οχι για κυβέρνηση,αλλά για την οικονομία και την οικονομική ανάπτυξη . Η κυβέρνηση πρέπει να αντιμετωπίζει τα προβλήματα σοβαρά ή λιγότερο σοβαρά. Θα έχουμε κατώτερα των αναμενόμενων αποτελεσμάτων και στον τομέα της δημοσιονομικής ομαλότητας, με επίπτωση και στα ζητήματα φορολογίας.

Για να μπορέσει η Ελλάδα να ενταχθεί στην ποσοτική χαλάρωση πρέπει να τελειώσει η αξιολόγηση και για να συμβεί αυτό δεν εξαρτάται από την Ελλάδα.. ή μάλλον εξαρτάται. Θα μπορούσαμε να το κάνουμε γρήγορα , όπως ζητά ο κ Μητσοτάκης. Αυτό είναι το θέμα .Οτι η κυβέρνηση είναι υποχρεωμένη να αντισταθεί κιόλας και να διαπραγματευτεί. Φαντάζομαι ότι θα τα καταφέρουμε με την αξιολόγηση να πάμε ένα μήνα αργότερα απ ότι προέβλεπε το αρχικό σχέδιο, που ήταν ο Δεκέμβριος. Για το άν θα έχουμε τελειώσει ή όχι με χρι το τέλος Ιανουαρίου θα έπρεπε να ερωτηθεί ο κ Τσακαλώτος που ηγείται των διαπργαματεύσεων και έχει και το ζόρι ".

Για το ενδεχόμενο ρήξης

"Εξαρτάται. Αυτοί, (σ.σ οι θεσμοί) σε άλλους τομείς υποχωρούν και σε άλλους γίνονται σκληρότεροι. Ενδέχεται η κυβέρνηση, οικοδομώντας συμμαχίες, να έχει θετικό αποτέλεσμα, όπως στις κοινωνικές δαπάνες και σε άλλους δεν το έχει καταφέρει.Θα δούμε πώς θα γίνει".